Dahlén startet sin karriere som fotballspiller i Brynäs IF, før han i januar 2004 gikk til IFK Norrköping. I juli 2005 signerte han for Umeå FC, hvor han ble fram til han i januar 2007 signerte for Gefle IF. Den 9. desember 2009 ble det kjent at han hadde signert en kontrakt på to og et halvt år for tyske Hansa Rostock. Den 13. juni 2010 forlot Dahlén Hansa Rostock til fordel for FSV Frankfurt. Etter å ha spilt kun en kamp i løpet av 2011/12-sesongen, ble kontrakten 16. januar 2012 terminert etter en gjensidig avtale mellom spilleren og klubben. Dahlén vendte tilbake til Sverige, og har siden 2013-sesongen spilt for Åtvidabergs FF.